യുവെ, ചെല്സി... മാല്മോലണ്ടന്: നിലവിലെ ചാന്പ്യന്മാരായ ചെല്സിയും ക്രിസ്റ്റ്യാനൊ റൊണാള്ഡോ ടീം വിട്ടശേഷം ആദ്യ യൂറോപ്യന് പോരാട്ടത്തിനിറങ്ങിയ യുവന്റസും യുവേഫ ചാന്പ്യന്സ് ലീഗ് ഫുട്ബോള് 202122 സീസണ് ജയത്തോടെ ആരംഭിച്ചു. ഗ്രൂപ്പ് എച്ചില് ചെല്സി ഹോം മത്സരത്തില് 10ന് റഷ്യന് ക്ലബ് സെനിറ്റിനെയും യുവന്റസ് എവേ പോരാട്ടത്തില് 30ന് സ്വീഡിഷ് ക്ലബ്ബായ മാല്മോയെയും കീഴടക്കി. ബെല്ജിയം സ്ട്രൈക്കര് റൊമേലു ലുകാക്കുവിന്റെ 69 ഗോളിലായിരുന്നു ഇംഗ്ലീഷ് കരുത്തരായ ചെല്സിയുടെ ജയം. തോമസ് ടൂഹെല് പരിശീലകസ്ഥാനത്ത് എത്തിയശേഷം ചെല്സി 23ാം മത്സരത്തിലാണ് ഗോള് വഴങ്ങാതെ കളംവിടുന്നത്, യൂറോപ്പിലെ പ്രമുഖ അഞ്ച് ലീഗുകളിലെ മറ്റൊരു ക്ലബ്ബിനും അവകാശപ്പെടാനില്ലാത്ത നേട്ടം. എവേ പോരാട്ടത്തില് സാന്ഡ്രൊ 23, പൗലൊ ഡിബാല 45 പെനല്റ്റി, ആല്വാരൊ മൊറാട്ട 451 എന്നിവരായിരുന്നു യുവെയ്ക്കായി വലകുലുക്കിയത്.